
Тържествена церемония

На 07.03.2008г.  в зала  „Европа”  на хотел „Принцес” гр. София ще се проведе заключителен форум на проект „Мрежа за социално включване на хора с увреждания”. Това ще бъде събитие, което финализира един мащабен проект работещ за хората с увреждания. Това, което те получиха чрез него са преди всичко знания, опит, надежда и увереност в своите възможности. Програмата на деня включва:

Официално откриване и кратко представяне на проекта.

Приветствие от г-н Майкъл Фриц, Директор на ААМР за Република България.

Приветствие от г-н Минчо Коралски, Директор на АХУ.

Представяне работата на създадени Обществени съвети за социално включване на хората с увреждания.

Представяне работата на новосъздадени социални предприятия
„Подкрепа за реализация” - Видин

“За теб”- Стара Загора

Представяне дейността на фонд „България” и възможностите за финансиране на НПО на хора с увреждания - Тамика Камерон, ААМР България
Представяне дейността на АСП - Правда Игнатова-Директор на Дирекция «Между-народно сътрудничество, програми и европейска интеграция», АСП. Връчване сертификати на създадените Обществени съвети и социални предприятия.

Ref N: Content Manager [CM2007] DECART™ търси:
Партньор за изготвяне на маркетингова и потребителска документация:статии, анализи, е-новини, кампании, уеб-съдържание, уеб-ръководства.
DECART™ изисква:
- Висше образование :: икономика/ журналистика/ дизайн/ PR/ ICT
- Творчески подход, добра лексикална, визуална и ICT/ Internet култура.
- Комуникативност, работа в екип и с клиенти, коректност.
- Отличен бизнес и IT английски език. Работен немски е предимство.
- Опит в създаването на уеб ръководства (HTML/ PDF) е предимство.
- Опит с корпоративни CM и CRM приложения е предимство.

DECART™ осигурява:
- Работа по конкретни международни проекти.
   текущи: 3 UK агенции за имоти, брандинг компания, държавна комисия, дизайн портал
- Постоянно развитие в областта на уеб услугите. 
- Прогресивно заплащане, базирано на проекти и резултати.
- Възможност за freelance/ telework модел на работа.
- Възможност за самостоятелни консултации и обслужване на клиенти
- Допълнителни бонуси за всеки реализиран проект.

Ако проявявате интерес за сътрудничество, моля изпратете Вашето CV или писмо на job@decart.com, като посочите предпочитан модел и условия на работа, ниво на заетост и хонорари, желана област на развитие/ специализация.
С уважение,  Велислав Петров Мениджър Проекти DECART 
Обучителен курс

В предишни броеве Ви разказахме за реализирането на проект от сдружение „ Здраве за всички „ „ Мрежа за социално включване на хора с увреждания „ финансиран от Американската агенция за международно развитие / ААМР / чрез Фондация за реформи в местното самоуправление / ФРМС/. Този проект се състои от две части, а именно обучение за създаване на социални предприятия имрежа от обществени съвети.Такъв обучителен курс бе проведен и в гр. Плевен.

На 23.02.2008 в обучителния център на ул. Хемус 4 от 11 часа се събраха много хора повечето с увреждания. Имаше и представители на медиите. Причината за това събитие бе това , че щяха да се раздават сертификатите за завършен курс на обучение. Иван Петков координатор на проекта за Плевен откри тържеството. Той изказа своето задоволство от успешно преминалия курс на обучение. Според него не са необходими само знания, но и опит който се добива с многократно писане на проекти и тяхното изпращане до различни инстанции. От неговия опит успехът за спечелване на проект е 10 %, което значи че трябва голямо търпение и постоянство. Що се отнася до работата на обществения съвет то той трябва  предварително да очертае да очертае задачите си и тогава да търси институциите за реализирането им. Доктор Кючуков също поздрави всички участници в събирането, и специално курсистите. Според него е нужно голямо постоянство за успех, като в начинанието работи не един човек, а група като всеки има своята част от задачите. Необходимо е да се определят приоритетно и така да се представят за решаване. 

След това Иван Петков раздаде сертификатите официално издадени от ААМР. Участниците в курса изказаха своето задоволство от добрата организация на курса, от госпожа Пенка Спасова водеща занятията.Според тях курсът е успешен и ще им бъде от полза. Обсъден бе и въпросът с работата на обществения съвет. Той ще се събира всеки първи понеделник от месеца. Тъй като за представителите от гр. Никопол и гр. Белене пътуването е скъпо, то след набелязване на проблемите и задачите Иван Петков и Д-р Кючуков ще ходят на място за съдействие.

инж. Румен Петков, 

организатор клуб ССБ гр. Плевен
Фондация „Център за социална рехабилитация и интеграция на лица в неравностойно социално положение – Хефест“ гр.Пазарджик
Продължение от миналия брой

Работата в ателието ”От раклата на Хефест” е ежедневна, работи се на две групи: от 14.00-17.00ч.; 17.00 -20.00ч. зависи от поръчките. Изработват се ръчно уникални картички, сувенири и изделия от природни материали-  дърво, кожа, текстил и др. 


Екипът се състои изцяло от доброволци – трудотерапевти -двама, педагог, психолог, социален работник и счетоводител – касиер.

Фондация „Център за социална рехабилитация и интеграция на лица в неравностойно социално положение – Хефест“гр.Пазарджик е член на Обществен  съвет  за партньорство между Община Пазарджик , Общински съвет –Пазарджик и НПО, работещи на територията на общината през 2007г. , членува също и в  Областен обществен съвет за социално включване  на хора с увреждания.


Партньори на Фондация “ЦСРИЛНСП – Хефест” от самото и основаване  са Община Пазарджик, която на 30.08.2005 г.  предостави на фондацията сграда  с безвъзмездно право на ползване за срок от 10 години. Екипът на фондацията, заедно с целевата група са участвали в редица съвместни прояви с местни институции, училища, неправителствени организации: като НУ ”Отец Паисий” гр.Пазарджик и ОУ “К.Величков” с.Паталеница, област Пазарджишка, съюза на глухите, съюза на слепите, съюза на инвалида гр.Пазарджик, защитеното жилище  към сдружение “Егида” гр.Пазарджик. Съвместно се организират ежегодни коледни базари в сградата на Община Пазарджик, прояви на открито - украсяване на дърво с валентинки и мартенички, както и ежегодни Великденски изложби-базари в Етнографска експозиция към Исторически музей в град Пазарджик.


Други основни партньори на Фондация „Хефест“ са Фондация „Българска традиция“, София, за които освен че изпълняват поръчки целогодишно, са включени като партньори в техни проекти от 2003 г. до сега. Това са проекти “Лишени от възможности за изява, но не и от способности. Творчеството не зависи от социалния статус“-2005г.; ”Разгръщане на  идеи, създаване на  умения. Подобряване на съдби” –2006г.; “Продължаване  развитието  на умения и разгръщане  на възможности  за хора с увреждания в социални институции - 2007г.”

Само преди месец открихме нови  партньори, това е   Дневен център „Рождество Христово” гр.София, който е основан през 1999г. от католическата организация „Каритас” за да предложи подкрепа  на  самотни майки. Освен главната  задача да осигурява най-необходимите социални услуги  в центъра има създадено шивашко и керамично ателие с цел  да подпомагат  независимото  съществуване на организацията  за в бъдеще. Самотните майки изработват кукли и керамични фигурки, които се нуждаят от  опаковки, а ние имаме опита и възможността да им ги предoставяме.
Пенка Казарска , гр. Пазарджик
ЧИКАГО: „ДОБРЕ ДОШЛИ  НА РОДНА ЗЕМЯ!"
Таня ЙОВЕВА,София

Продължение от миналия брой

Срещнах се и с колегите от вестник "България". Той излиза в сряда и е с голям обем - 64 страници. В него читателите могат да намерят всичко, което ги интересува, най-вече юридически консултации. Екипът е малък, но много амбициозен. Вестникът се разпространява безплатно.

Броят на бизнесмените и лекарите расте, издава се и български бизнес каталог. Българите са доволни от вниманието, с което са посрещнати. Американците питат с какво могат да помогнат.

Много често чуват думата благодаря.
В България тази дума по-малко се използва.

Заедно с консула Александър Пейчев посетихме и градската библиотека, където се запознахме с възможностите, които библиотеката предлага на хората с увредено зрение и за болните от паркинсон и други заболявания.

Много от читателите вземат книги за в къщи. Някои предпочитат да ползват в библиотеката касетофон, за да могат да прослушат книга или филм с необходимите обяснения. Има поне 8 души читатели, които са на над 100-годишна възраст и повече от 60 години редовно вземат книги от градската библиотека.

В големия рехабилитационен център "Домът на светлината" хората с увредено зрение се обучават да работят с компютри и на други полезни за тях пособия. Много от читателите получават книгите по пощата. Този фонд разполага със 70 000 говорещи книги. Дебора, която ръководи отдела за специализирана литература, казва, че основната задача на екипа е да приобщава повече хора. Дебора е над 10 години в тази библиотека и е свикнала да контактува с хората. Всяка седмица се организират обсъждания на книги и други културни прояви. Хора, изпаднали в криза, успяват да се върнат към живота чрез хубавите книги, които вземат от библиотеката. Много са и благодарствените писма и стихотворенията, посветени на грижата на екипа към незрящите читатели.
Федералните власти отпускат достатъчно средства, за да се навлезе в новите дигитални технологии.

Трудно можем да ги стигнем американците! Разхождах се спокойно с дъщеря ми по улиците на Чикаго, без да се страхувам, че мога да си изкълча глезена или че ще ме блъсне кола. По главната улица "Мичиган" гъмжеше от хора, имаше и какви ли не манекени, изкуствено направени.
-Едни хора свиреха, някои просеха. Оживлението в града беше голямо по повод
празника на труда "Лейбър дей". често се чуваха клаксоните на пожарни и линейки. Имах чувството, че съм в друг свят. Добре знаех, че съм зад океана в една огромна страна, в която трудно може да се види и усети всичко за толкова малко време. Чикаго е хубав град, но напрежението е голямо и затова в почивните дни хората предпочитат да бъдат край езерото в добре подредените паркове.

Бях поканена на гости в американско семейство. Силно впечатление ми направи мъжът, който приготви вечерята с удоволствие и след това събра съдовете и ги изми, докато в това време жената спокойно разговаряше с нас. Трудно можем да кажем, че сред българските мъже този човек има много следовници.

Тръгнах си от Чикаго малко натъжена и в същото време доволна от това, което усетих и от доброто отношение на хората към мен. Пътувах с холандските авиолинии към София и останах възхитена от обслужването в самолета и от специалното внимание към мен. На някои от аерогарите по дългия ми път обратно имаше зали за чакащи инвалиди. Питам се кога ли и у нас хората с увреждания ще бъдат поставени на такава почит?

130 годишен юбилей

Възстановяване на българската държавност в българските земи по време и след Освободителната руско-турска война (1877—1878 г.)

Борбите на българския народ за политическо освобождение и руско-турската война от 1877—1878 г. имали за резултат възстановяване на българската държавност. Войната завършила с подписването на Санстефанския мирен договор. Той обаче не бил признат от големите европейски държави. Предвиденото в договора освобождение и обединение на българските земи било осуетено от Берлинския конгрес, този „мръсен пазар за разпродажба на народи”, както го нарича навремето Дж. Гарибалди. По силата на Берлинския договор от 1878 г. само върху част от българските земи били създадени васалното Княжество България и административно автономната област Източна Румелия. Останалите земи също с преобладаващо българско население отново били върнати под пряката военна и политическа власт на султана. По този начин Берлинският конгрес унищожил Санстефанска България и разпокъсал българския народ. 

Възстановяването на българската държавност, макар и върху ограничена част от българските земи, е едно от най-значимите събития в историята на българския народ. След петстотингодишно османско владичество жителите на Княжеството добиват възможност сами да решават въпросите на своя политически живот, какъвто бил и въпросът за статута на останалото в границите на Княжеството ислямизирано българско население. 

Руско-турската война донесла не само политическо освобождение на част от българския народ. Тя изиграла ролята на буржоазнодемократична революция в освободените земи, като премахнала господствуващата османска феодална система и дала път за развитие на зародилите се през Възраждането капиталистически производствени отношения. Премахната била държавната собственост върху обработваемите земи и селяните се превърнали в свободни стокопроизводители

Четирирък робот в медицината

В Университетската болница в Плевен бе извършена първата хирургическа операция у нас по метода на телехирургията с американския робот "Да Винчи,. 

Екипът на професор Григор Горчев - ректор на Плевенския медицински университет, осъществи успешна гинекологична интервенция с най-авангардната в света система за дистанционна хирургия. Така България се нареди сред малкото страни в Европейския съюз и в света, които притежават иновационната технология - Чехия, Франция, Италия, Германия и САЩ.Това съобщи проф. Горчев, цитиран от БТА. Той уточни, че, за да може да оперира, целият му екип е защитил сертификат във водеща клиника в Страсбург и засега единствен в Източна Европа има право да оперира с робот "Да Винчи". Апаратът е с четири ръце и система за триизмерен образ на органите във вътрешността на организма. Проектът се осъществи с подкрепата на правителството на Франция, българското президентство, Министерския съвет и Министерството на здравеопазването.Две години са били необходими, за да се подготви приемането в Плевен на най-новото поколение медицинска апаратура, изработена в САЩ - роботът "Да Винчи". Първо е оборудвана операционна зала в Онкологичния център на Университетската болница, след това е разкрит Международният ендоскопски център в Университета, а успоредно с това е вървяла подготовката на екипа за работа с авангардната система за дистанционна хирургия.Първата операция на доставения в Плевен американски робот, който е на стойност 1,800 млн. евро, без ДДС, е извършена от белгийския хирург Питър ван Дам. Втората операция е била дело на проф. Горчев и петчленният му екип, наблюдавана от 13 американски експерти, доставили робота. Предимствата на иновационната технология за пациента са, че операцията преминава леко и по-бързо от традиционната, включително и от безкръвната (лапароскопска) хирургия. Роботът не може да допусне хирургическа грешка .
Съставители:инж.Румен Петков, н.с.
 Гена Дочева

 Владимир Петков

За контакти: тел 064 835852 , 0888 033046
ЗА ЖИВОТА И ПРОБЛЕМИТЕ НА ХОРАТА С УВРЕЖДАНИЯ            ПЛЕВЕН        март 2008

